open-index/open-wikipedia-markdown huggingface dataset:
Kiovan polytekninen instituutti

**Igor Sikorskyn Kiovan polytekninen instituutti** (NTUU KPI) () on Ukrainan Kiovassa sijaitseva teknillinen yliopisto, jolla on kansallisen teknillisen yliopiston asema. Elokuussa 2016 instituutti nimettiin kuuluisan lentokone- ja helikopterisuunnittelijan Igor Sikorskyn mukaan.

Se perustettiin vuonna 1898. Alussa opiskelijoita oli 360. Instituutin perustajiin kuuluivat kuuluisat venäläiset tiedemiehet Dimitri Mendelejev, Nikolai Žukovski ja Kliment Timirjazev. Nykyisin opiskelijoita on 42&nbsp;000 ja opettajia 2&nbsp;500.


Kuva:KPI-1st building-left.jpg|KPI - rakennus №1.
Kuva:KPI-library.jpg|KPI - kirjasto.


Kuuluisiin oppilaisiin kuuluvat mm.
* Ivan Bardin, Ukrainan kuuluisin metallurgi
* Sergei Koroljov, ohjus- ja satelliittitekniikan isä
* Arhip Ljulka, Neuvostoliiton johtavia suihkumoottori-insinöörejä
* Sergei Merkurov, kuvanveistäjä
* Aleksandr Mikulin, lentokonemoottori-insinööri
* Jevgeni Paton, sähköhitsauksen keksijä
* Igor Sikorsky, helikopterin kehittäjä 
* Stepan Tymošenko, lujuuslaskennan modernisoija
* Vladimir Tšelomei, ohjusinsinööri

## Lähteet

## Aiheesta muualla

* National Technical University of Ukraine, Kyiv Polytechnic Institute  (kpi.ua)
* Welding department
Albano Pera

**Albano Pera** (s. 13. helmikuuta 1950) on italialainen haulikkoampuja.

Albamo Pera on saavuttanut olympialaisissa hopeaa kaksoistrapissa Atlantassa 1996. Lisäksi hän saavuttanut MM-kilpailuissa kuusi joukkuemaailmanmestaruutta ja useita himmeämpiä mitaleita.
## Lähteet
*Profiili databaseOlympics.comissa
Antonio Correia

**Antonio Correia** (s. 22. lokakuuta 1983 Careira de Figo, Angola) on angolalainen jalkapalloilija, pelipaikaltaan hyökkääjä. Urallaan hän on pelannut muun muassa hollantilaisissa Heerenveenissä ja Emmenissä sekä Veikkausliiga-joukkue FC Interissä. Toukokuussa 2009 Correia lähti FC Interistä henkilökohtaisiin syihin vedoten ja palasi kotimaahansa.

## Lähteet

## Aiheesta muualla
* Correia FC Interin sivuilla 
* Correia Veikkausliigan sivuilla
Ulvilan Pesä-Veikot

**Ulvilan Pesä-Veikot** (**UPV**) on ulvilalainen pesäpalloseura, jonka edustusjoukkue pelaa Suomensarjaa. Pesä-Veikot perustettiin 9. huhtikuuta 1957. Seuran miesten edustusjoukkue on voittanut suomenmestaruuden kaudella 1970 ja kolme hopeaa kausina 1967, 1968 ja 1973.

## Historia
Pesäpalloilulla oli vankat perinteet Ulvilassa 50-luvulla, jotka pohjautuivat 1900-luvun alun kyläpeleihin ja kuningaspalloon. Laji oli myös suojeluskunnan ohjelman olennaisena osana. 1930-luvulla Ulvilaan muodostui järjestäytyneempää pesäpallotoimintaa Friitalan Yrityksen ja Ulvilan Uran muodossa.

Kaudeksi 2010 Ulvila nousi Superpesikseen, mutta putosi saman kauden jälkeen takaisin Ykköspesikseen. Ykköspesistä Ulvilassa pelattiin vuoteen 2021 asti, jonka jälkeen joukkue putosi Suomensarjaan.

## Tunnukset
### Peliasu
Ulvila pelaa puna-kelta-valkoisessa peliasuissa, jossa peliliivi ja aluspaita on keltainen, housut punaiset. ja kypärä valkoinen.

### Logot

Tiedosto:Ulvilan Pesä-Veikot 1957 logo.svg|UPV:n alkuperäinen ja nykyinen logo (1957)
Tiedosto:Ulvilan Pesä-Veikot logo.svg|UPV:n logo (jätetty käytöstä 2025)


## Organisaatio
Ulvilan Pesä-Veikkojen toiminnasta vastaa Ulvilan Pesä-Veikot ry.
### Johtokunta kaudella 2023
* Puheenjohtaja: 
* Varapuheenjohtaja: 
* Sihteeri: 
* Jussi Elo
*Tiia Karhu
* Mari Timgren

## Ulvilan Automaatio Areena

Ulvilan Pesä-Veikot pelaa kotiottelunsa Ulvilan Friitalan pesäpallostadionilla, jonka nykyinen nimi on yhteistoimintasopimuksen myötä Ulvilan Automaatio Areena. Kentän yleisöennätys on 7&nbsp;013 katsojaa ja se syntyi 25. heinäkuuta 1973 ottelussa Kankaanpään Mailaa vastaan.

## Junioritoiminta

## Palkinnot ja huomionosoitukset
### Palkitut

**Lyöjäkuningas:**
* Petri Raittila (2001)

**Vuoden jokeri:**
* Petri Raittila (2001)

**Vuoden tulokas:**
* Jesse Jokela (2010)

### [[Itä-Länsi-ottelu|Miesten Itä-Länsi-valinnat]]
* Helge Kokko (1964, 1965)
* Pertti Kurppa (1964, 1965, 1966, 1967, 1968, 1970, 1973)
* Erkki Leppäniemi (1966, 1967, 1968, 1970)
* Juhani Leppäniemi (1966, 1967, 1970)
* Jouko Kaijanen (1968, 1969, 1973)
* Raimo Papinaho (1970, 1971, 1972)
* Eero Tolonen (1972)
* Kari Lakaniemi (1974)
* Teemu Haataja (2001)
* Janne Oinonen (2001)
* Petri Raittila (2001, 2002)

### [[Liitto–Lehdistö-ottelu|Miesten Liitto-Lehdistö-valinnat]]
* Helge Kokko (1959, 1966)
* Pertti Kurppa (1965, 1966, 1967, 1968, 1970, 1971)
* Juhani Leppäniemi (1966, 1970, 1971)
* Jouko Kaijanen (1967)
* Erkki Leppäniemi (1968, 1970)
* Raimo Papinaho (1970, 1971)
* Jukka Fagerroos (1973)
* Eero Tolonen (1973)
* Kari Lakaniemi (1974)

## Lähteet

## Kirjallisuutta
* 
## Aiheesta muualla
* Seuran kotisivut
Fehaid Al-Deehani

**Fehaid Al-Deehani** (s. 11. lokakuuta 1966 Kuwait) on kuwaitilainen haulikkoampuja.

Fehaid Al-Deehani on saavuttanut olympialaisissa pronssia kaksoistrapissa Sydneyssä 2000 ja trapissa Lontoossa 2012. Lisäksi hän on saavuttanut MM-kilpailuissa kaksoistrapissa joukkuehopeaa Kairossa 2001, henkilökohtaista pronssia Tampereella 1999 ja joukkuepronssia Lahdessa 2002.

Olympialaisissa 2016 Al-Deehani edusti itsenäisiä olympiaurheilijoita Kuwaitin olympiakomitean hyllytyksen vuoksi. Hän voitti kaksoistrapissa kultaa ollen näin ensimmäinen itsenäisten olympiaurheilijoiden edustaja, joka voittaa olympiakultaa.

## Lähteet
*Profiili ISSF Newsissä
*ISSF:n tietokanta

### Viitteet
Hassen Bejaoui

**Hassen Bejaoui** (, s. 14. helmikuuta 1975) on tunisialainen maalivahtivalmentaja ja uransa lopettanut jalkapalloilija. Maalivahtina pelanut Bejaoui edusti pääosin CA Bizertinia, jossa hän on toiminut vuodesta 2017 lähtien maalivahtivalmentajana.

## Ura
Bejaoui on pelannut seuratasolla muun muassa Stade Tunisienissa ja CS Sfaxienissa. Bejaoui on ollut mukana yksissä MM-kisoissa, vuonna 2002.

## Saavutukset
### Seurajoukkueissa
* Tunisian cup: 2003

### Maajoukkueessa
* Afrikan–mestaruuskilpailut
** Hopeaa: 1996

## Lähteet
John Davis (painonnostaja)

**John Henry Davis** (12. tammikuuta 1921 Smithtown, New York – 13. heinäkuuta 1984) oli yhdysvaltalainen painonnostaja, joka kilpaili raskaassa sarjassa, ja kaksinkertainen olympiavoittaja.

Davis hallitsi painnonostosarjaansa vuodet 1938–1953, jolloin hän voitti kaikki kilpailut, joihin osallistui. Lontoossa 1948 Davis voitti olympiakultaa yhteistuloksella 452,5 kg tehden maailmanennätykset tempauksessa ja työnnössä. Lisäksi hänen tuloksensa punnerruksessa ja kokonaistuloksessa rikkoivat olympiaennätykset. Helsingissä neljä vuotta myöhemmin Davis oli jälleen ylivoimainen voittaja ja rikkoi nostoillaan punnerruksen, tempauksen ja yhteistuloksen olympiaennätyksen. Punnerruksessa argentiinalainen Humberto Selvetti jakoi Davisin ennätyksen.

Kahden olympiakullan lisäksi Davis voitti urallaan useita muita mitaleita. Maailmanmestaruuden hän voitti viidesti (1946, 1947, 1949, 1950, 1951), Pan-Amerikan kisojen painonnoston vuonna 1951. Yhdysvaltain-mestari Davis oli kymmenen kertaa. Jalkavamman takia Davis joutui lopettamaan uransa ennen Melbournen olympialaisia.

Davis kuoli vuonna 1984. Hänet aateloitiin United States Olympic Hall of Fameen vuonna 1989.

## Lähteet
Seppo Porvali

**Seppo Porvali** (31. heinäkuuta 1950 Pori – 31. elokuuta 2019 Laos) oli suomalainen toimittaja ja kirjailija.

## Ura

Porvali oli Lehtimiehet Oy:n palveluksessa erikoistoimittajana 1970–1972 ja 1975–1987. Välillä hän oli 1973–1974 vajaan vuoden ilmestynyttä *Panoraama*-skandaalilehteä kustantaneessa Menekkilehdet Oy:ssä päätoimittajana ja sai tuona aikana kahdeksassa eri kunnianloukkausjutussa ehdottoman vankeustuomion sekä maksettavakseen sakkoja, vahingonkorvauksia ja oikeudenkäyntikuluja.. Vuonna 1989 Porvali oli kahden numeron verran ilmestyneen *[[Miehen maailma]]* -lehden päätoimittajana, sen jälkeen vapaana kirjailijana.

Porvali kirjoitti teoksia erityisesti henkilöhistorioina. Hän kirjoitti teokset muun muassa Mauno Koivistosta ja Tony Halmeesta. Hänet tunnettiin myös dokumentaariseksi fiktioksi kuvailluista sotahistoriateoksistaan.

## Yksityiselämä
Porvali asui elämänsä viimeiset noin kymmenen vuotta Laosissa. Hänellä oli kaksi poikaa, Ali ja Toni.

## Teokset
### Tekijänä
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Toimittajana
* 
* 
* 
* 

## Lähteet
* Espoon kirjailijat: Seppo Porvali 

### Viitteet
John Davis

**John Davis** on ainakin seuraavien henkilöiden nimi:

* John Davis, löytöretkeilijä
* John Davis, painonnostaja
* John Davis, elokuvatuottaja
* John Davis, ornitologi
* John Davis, suurlähettiläs
Fabián O’Neill

**Fabián Alberto O’Neill Dominguez** (14. lokakuuta 1973 Paso de Los Torros – 25. joulukuuta 2022) oli uruguaylainen jalkapalloilija, joka pelasi keskikenttäpelaajana. 

O’Neill pelasi seuratasolla muun muassa Juventuksessa ja Cagliarissa. Maajoukkueessa hän pelasi 19 ottelua, joissa hän teki kaksi maalia. O’Neill kuului Uruguayn maajoukkueeseen vuoden 2002 MM-kilpailuissa mutta ei päässyt turnauksessa pelaamaan.

## Lähteet
Mike Mo Capaldi

**Michael "Mike Mo" Capaldi**, kutsumanimeltään "Mike Mo", on ammattirullalautailija. Hän on ollut mukana monessa rullalautailuelokuvassa, kuten Lakai: Fully Flared sekä Forecast.

Mike Mo suoriutui hyvin vuoden 2007 éS game of skate -kilpailussa, jossa hän sijoittui kolmanneksi Chris Colen ja Nyjah Hustonin jälkeen ja myös "Battle at the Berrics" kisassa, jossa hän tuli ensimmäiseksi voittaen 10&nbsp;000 dollaria. Hän on myös tunnettu muutamasta maailmanennätyksestä. Hänellä on hallussaan esimerkiksi ennätys "eniten 'switch Treflip' -temppuja minuutissa"(17). 

Mikeä sponsoroivat Girl, DC-shoes, Matix, Royal, Spitfire, Mob, Bones ja Skatelab.
Sirajeddine Chihi

**Sirajeddine Chihi** (, s. 16. huhtikuuta 1970) on tunisialainen entinen jalkapalloilija.

Chihi pelasi suurimman osan urastaan Espérance Sportive de Tunisissa. Hän on edustanut Tunisiaa yksissä MM-kisoissa, vuonna 1998. 

## Saavutukset
* Tunisian cup: 1997, 1999
* Tunisian-mestaruus (5): 1994, 1998, 1999, 2000, 2001

## Aiheesta muualla
* Fifa.com  
* National Football Teams 
* Weltfussball 
* Footballdatabase
Zhang Bing

**Zhang Bing** (s. 6. tammikuuta 1969 Henan) on kiinalainen haulikkoampuja.

Zhang Bing on saavuttanut olympialaisissa pronssia kaksoistrapissa Atlantassa 1996. Lisäksi hän on saavutta MM-kilpailuissa joukkuepronssin samassa lajissa Barcelonassa 1998.
## Lähteet
*Profiili ISSF Newsissä
*ISSF:n tietokanta
Juan Burgueño

**Juan Burgueño Pereira** (4. helmikuuta 1923 - 21. syyskuuta 1997) oli uruguaylainen jalkapalloilija, joka pelasi hyökkääjänä.

Burgueño kuului Uruguayn joukkueeseen vuoden 1950 MM-kilpailuissa, joissa Uruguay voitti mestaruuden; Burgueño ei pelannut kisoissa yhtäkään ottelua. Seuratasolla hän edusti muun muassa Danubiota.

## Lähteet
Björn Ferm

**Björn Ferm** (s. 10. elokuuta 1944 Jönköping) on ruotsalainen entinen nykyaikainen viisiottelija. 

Ferm saavutti Mexico Cityn olympialaisissa 1968 kultaa henkilökohtaisesta kilpailusta ennen András Balczóa ja Pavel Lednjovia. Hän oli mukana myös joukkuekisassa, jossa Ruotsi kuitenkin hylättiin. Ferm osallistui myös vuoden 1972 Münchenin olympialaisiin, joissa hän sijoittui henkilökohtaisessa kisassa kuudenneksi ja joukkuekisassa viidenneksi.
Enrique Ballesteros

**Enrique Ballestero** (s. 18. tammikuuta 1905 Montevideo – 11. lokakuuta 1969 Montevideo) oli uruguaylainen jalkapalloilija, pelipaikaltaan maalivahti.

Ballesteros edusti Uruguayta yksissä MM-kisoissa, vuonna 1930. Tuolloin Uruguay myös voitti mestaruuden.
FC Sion

**FC Sion** on vuonna 1909 perustettu sveitsiläinen jalkapalloseura Sionin kaupungista Valais'n kantonista.

Seura on voittanut Sveitsin mestaruuden kaksi kertaa (1992, 1997). Sveitsin cupin finaalissa FC Sion on esiintynyt 14 kertaa ja hävinnyt vain vuonna 2017. Sion on cupissa toiseksi menestynein seura 19 cupmestaruutta voittaneen Grasshopper Club Zürichin jälkeen.

Joukkue pelaa kaudella 2024–2025 Sveitsin pääsarjassa, johon se nousi keväällä 2024.

## Meriitit

* Sveitsin mestaruus (2): 1992, 1997
* Sveitsin cup (13): 1965, 1974, 1980, 1982, 1986, 1991, 1995, 1996, 1997, 2006, 2009, 2011, 2015

## Entisiä valmentajia

*  Bernard Challandes
*  Rolland Courbis
*  Michel Decastel
*  Sébastien Fournier
*  Gennaro Gattuso
*  Gilbert Gress
*  Daniel Jeandupeux
*  Víctor Muñoz
*  Vladimir Petković
*  Laurent Roussey
*  Uli Stielike
*  Peter Zeidler
Juan Carlos González

**Juan Carlos González Ortiz** (22. elokuuta 1924 – 15. helmikuuta 2010) oli uruguaylainen jalkapalloilija.

Hän kuului Uruguayn jalkapallomaajoukkueeseen, joka voitti maailmanmestaruuden vuonna 1950 kukistettuaan finaalissa kotikentällään pelanneen Brasilian. Hän pelasi turnauksessa yhteensä kaksi ottelua. Seurajoukkuetasolla González pelasi CA Peñarolissa.

## Lähteet
Jerzy Pietrzak

**Jerzy Pietrzak** (s. 19. heinäkuuta 1962 Krakova) on puolalainen pistooliampuja.

Jerzy Pietrzak on edustanut Puolaa olympialaisissa Soulissa 1988, Barcelonassa 1992, Atlantassa 1996 ja Sydneyssä 2000.

* Soulissa Pietrzak sijoittui 10 m ilmapistoolilla seitsemänneksi tuloksella 678,3 (582+96,3) ja 50 m vapaapistoolilla 14. tuloksella 557. 
* Barcelonassa hän oli 10 m ilmapistoolilla kuudes tuloksella 680,1 (582+98,1) ja 50 m vapaapistoolilla yhdeksäs tuloksella 560.
* Atlantassa Pietrzak sijoittui 10 m ilmapistoolilla viidenneksi tuloksella 682,7 (585+97,7) ja 50 m vapaapistoolilla yhdeksäs tuloksella 563.
* Sydneyssä hän oli 50 m vapaapistoolilla yhdeksäs tuloksella 560 ja 10 m ilmapistoolilla 11. tuloksella 578.

## Lähteet
*Profiili ISSF Newsissä
*ISSF:n tietokanta
Backnang

**Backnang** on kaupunki Baden-Württembergissä, Saksan liittotasavallassa, noin 27&nbsp;km Stuttgartista koilliseen. Se on Rems-Murr-Kreisin piirikunnan neljänneksi suurin kaupunki. Kesäkuun 2022 lopussa kaupungissa oli 37&nbsp;698 asukasta. Backnang on osa historiallista Schwabenin aluetta.

Kaupungin kulttuurielämän kohokohta on katufestivaali *Straßenfest* kesäkuun viimeisenä viikonloppuna. Juhliin saapuu tyypillisesti yli satatuhatta osallistujaa. Kaksi viikkoa katujuhlien jälkeen on nuorisokeskuksen järjestämä Murrin regatta itse rakennetuille veneille, jossa jaetaan palkintoja nopeussijoituksen lisäksi luovuudesta ja roskien keräämisestä.

## Syntyneitä
* Ralf Rangnick, jalkapallovalmentaja

## Lähteet

## Aiheesta muualla

*Backnangin viralliset sivut 
*Jugendzentrum Backnang e.V. 
*Murr-Regatta  
*Backnangin historiaa ja nähtävyyksiä  
*Württembergin meripihkareitti Backnangin lähellä  
*Backnangin matkailuesite
Pohjoinen maakunta (Sierra Leone)

**Pohjoinen maakunta** on Sierra Leonen maakunta. Sen väkiluku on  (2021) ja pinta-ala . Maakunnan pääkaupunki on yliopistostaan tunnettu Makeni.

Maakunta rajoittuu pohjoisessa Guineaan kuuluviin Mamoun, Nzérékorén ja Faranahin alueisiin, kaakossa Itäiseen maakuntaan ja Eteläiseen maakuntaan ja lännessä Luoteiseen maakuntaan.

Vuoden 2017 alueuudistukseen asti Luoteinen maakunta kuului Pohjoiseen maakuntaan. Näiden yhteisväkiluku oli noin 2,5 miljoonaa ja pinta-ala 35,936 km².

## Luonto
Maakunnan maasto koostuu pääosin mäkisestä metsästä, jossa elää paljon uhanalaisia eläinlajeja. Itäisen maakunnan ohella Pohjoinen maakunta on ainoa, joka ei rajoitu valtamereen. Maakunnan suosituin turistikohde on Outamba-Kilimin kansallispuisto, jossa elää muun muassa norsuja ja simpansseja.

Maaperässä on kohtalaiset kultavarannot, mutta kaivostoiminta on mitäänsanomatonta. Alueen kivilajeihin kuuluu muun muassa syeniitti, liuskekivi ja amfiboliitti.

## Piirikunnat
* Bombalin piirikunta
* Koinadugun piirikunta
* Falaban piirikunta
* Tonkolilin piirikunta

## Lähteet
A1

**A1** voi tarkoittaa ainakin seuraavia asioita:

* A1, entinen brittiläinen poikayhtye, joka toimi vuosina 1999 – 2002
* Douglas A-1 Skyraider, rynnäkkökone, lyhyesti A-1
* A1, paperiarkin koko
* A1 Grand Prix, moottoriurheilusarja
* A1, Suomen Valtionrautateiden ensimmäinen veturisarja
* A1, makedonialainen tv-kanava
* A1-ajokortti, kevytmoottoripyörän kuljettamiseen oikeuttava ajokortti
* A1, moottoritie Kreikassa
* A1, tie Yhdistyneessä kuningaskunnassa  
* Autobahn A1, moottoritie Sveitsissä
* Autobahn A 1 eli Bundesautobahn 1, moottoritie Saksassa
* Autostrada A1, moottoritie Italiassa
* Avtocesta A1, moottoritie Sloveniassa
* Lähetelajikoodi A1 eli sähkötys (vanhan WARC-lähetelajimerkinnän mukaan)
Arthur Crudup

**Arthur "Big Boy" Crudup** (tunnettiin myös nimellä **"Pop" Crudup**, 24. elokuuta 1905, Forest, Mississippi &ndash; 28. maaliskuuta 1974, Nassawadox, Virginia) oli yhdysvaltalainen bluesmuusikko, kitaristi ja laulaja. Bluespiirien ulkopuolella hänet tunnetaan parhaiten kirjoittamistaan lauluista, joita Elvis Presley myöhemmin versioi (muun muassa "That's All Right (Mama)", "My Baby Left Me" ja "So Glad You're Mine.").

## Elämä

Crudup työskenteli siirtotyöläisenä ympäri Etelää ja Keskilänttä kunnes perheineen palasi Mississippiin vuonna 1926. Hän lauloi gospelia ja aloitti sitten blueslaulajan uransa Clarksdalen lähistöllä. Crudup vieraili Chicagossa Harmonizing Four -yhtyeen jäsenenä vuonna 1939 ja yritteli katulaulajan uraa ilman suurempaa menestystä. Levytuottaja Lester Melrose löysi hänet sattumalta kadulta ja syyskuussa 1941 Crudupista tuli RCA Victorin levyttävä artisti. Crudup levytti 1940-luvulla kappaleita kuten "Rock Me Mama", "Who's Been Foolin' You", "Keep Your Arms Around Me", "So Glad You're Mine" ja "Ethel Mae". Alkuperäinen "That's All Right" ilmestyi vuonna 1946, mutta ei silloin muodostunut hitiksi. Crudup lopetti levyttämisen RCA:lle vuonna 1954 rojaltiriitojen takia ja palasi työläiseksi.

RCA:n jälkeen Crudup vaihtoi Checker-merkille ja esiintyi nimellä Percy Lee Crudup. Hän myös teki erään Elmore Jamesin singlen toisen puolen nimellä Elmer James, kun Elmore oli ollut tavoittamattomissa. Näihin aikoihin Crudup ja James kuuluivat aikansa superyhtyeeseen, jossa oli myös Sonny Boy Williamson II.

Crudup palasi esiintyjäksi 1960-luvulla ja levytti myös joitakin albumeja Delmark- ja Liberty-merkeille. Hän teki kiertueen Englantiin vuonna 1969 ja Australiaan vuonna 1972 sekä esiintyi Bonnie Raittin konserteissa. Tammikuussa 1974 Crudup sai sydänkohtauksen. Maaliskuun lopussa hän halvaantui ja kuoli 28. maaliskuuta 1974. 

Vuonna 1994 Crudup valittiin Blues Hall of Fameen.

## Levytyksiä

Albumit

* *Look on Yonder's Wall* (Delmark DS 614)
* *Crudup's Mood* (Delmark DS 621)
* *Roebuck Man* (United Artists UAS 29092)
: (Englannissa pop-yhtye McGuinness Flintin kanssa tehty albumi)

Kokoelma-albumit

* *Father of Rock and Roll* (RCA Vintage LPV-573)

## Lähteet

## Aiheesta muualla

*
P. V. Lehtinen

**Pekka Ville Lehtinen** (s. 1969 Helsinki) on palkittu suomalainen elokuvaohjaaja ja käsikirjoittaja. Hän on valmistunut 2005 ohjaajaksi Taideteollisen korkeakoulun elokuvataiteen osastolta. Lehtinen on tehnyt visuaalisia elokuvia, joissa vedellä on monesti tärkeä rooli. Hänet tunnetaan erityisesti lyhytelokuvistaan.  

Lehtisen ohjaamat lyhytelokuvat ovat kiertäneet elokuvafestivaaleilla ympäri maailmaa ja saaneet useita arvostettuja palkintoja.Lehtisen läpimurtoelokuva oli vuoden 2000 lyhytelokuva *[[Hyppääjä]]*, joka teki Tampereen elokuvajuhlilla historiaa. Elokuva sai elokuvajuhlien Grand Prix’n, kotimaisen kilpailun alle 30-minuuttisten elokuvien pääpalkinnon ja Risto Jarva -palkinnon, ja lisäksi se oli myös nuorisoraadin ja yleisön suosikki.

Hän on ohjannut *Airo* -musiikkivideon RinneRadio -yhtyeelle. Video voitti Levyraati -musiikkiohjelman. Lehtinen on ohjannut myös mainoksia. Hän sanoo uskovansa ohjaustöissään tietynlaiseen minimalismiin, "Karsittu kuva kohottaa. Kaikella kuvassa näkyvällä on oltava merkityksensä". Lapsuuden vedellisistä elokuvakokemuksistaan hän on maininnut Apollo 8:n astronauttien kuvaaman filmin, jonka näki televisiosta pienenä poikana. Avaruudesta katsottuna maa näytti suurelta siniseltä pallolta, joka oli melkein kokonaan veden peittämä. "Kuin sininen safiiri mustalla sametilla", astronautit kuvailivat näkemänsä kauneuden Lehtisen muistikuvan mukaan.

Lehtisen elokuvien retrospektiivi “Vesikuvia keitaalla” järjestettiin Helsingin uimastadionilla Taiteiden yönä elokuussa 2011.  Suurelle valkokankaalle altaan laidalle projisoitiin 35 mm -elokuvaprojektorilla yhteensä yhdeksän lyhytelokuvaa. Ulkoilmanäytöksen ohessa järjestettiin kuutamouinnit ja Lehtisen suunnittelema uimahyppynäytös.  Tapahtuma keräsi Uimastadionille yli 2000 uimaria ja katsojaa. 

Lehtinen on toiminut aiemmin myös elokuvaleikkaajana. Hän on leikannut useita tv-draamasarjoja, lyhytelokuvia ja muun muassa Aku Louhimiehen ohjaaman Riisuttu mies -elokuvan.

Lehtinen kirjoittaa pitkää draamaelokuvaa, jonka työnimenä on *Casablancan valkonaama*. Se on tarina miehestä, jolla on oikean käden sormia viiden sijaan neljä ja joka pystyy vangitsemaan kuun taivaalta pieneen rasiaan. Lisäksi hänellä on kehitteillä elokuva nimeltä *Valaanlähde*, joka kertoo pojan ja ikivalaan tarinan.

## Valikoitu filmografia
;Lyhytelokuvat:
* *[[Hyppääjä]]* (2000)
* *[[Sirkka (vuoden 2001 elokuva)|Sirkka]]* (2001)
* *[[Krooli (vuoden 2004 elokuva)|Krooli]]* (2004)
* *[[Keidas (vuoden 2007 elokuva)|Keidas]]* (2007)
* *[[Supermään]]* (2010)
* *[[Sielunsieppaaja]]* (2011)
* *[[Hietsu (vuoden 2014 elokuva)|Hietsu]]* (2014)
* *[[Tanssi heikolla jäällä]]* (2017)
* *[[Allas (vuoden 2022 elokuva)|Allas]]* (2022)
* *[[Yöui]]* (2023)
* *[[IURIMA – taru kolmesta kalastajasta]]* (2025)
;Musiikkivideot:
* RinneRadio – *Airo* (2003)
* RinneRadio – *Val* (2004)
* RinneRadio – *Krump* (2011)

## Lähteet

## Kirjallisuutta
*  P. V. Lehtisen lyhytelokuvat ja valokuvat esimerkkeinä.

## Aiheesta muualla
* P. V. Lehtisen lyhytelokuvien trailereita. Youtube.
* Haastattelussa elokuvaohjaaja ja käsikirjoittaja PV Lehtinen Ihmefilmi ry:n haastattelu. 4.10.2022.
Nemo (yhtye)

**Nemo** on vuonna 1998 perustettu suomalainen yhtye, jonka laulukieli on suomi. 

## Diskografia
### Albumit
* *Luurankoja* (2006)
* *Oravanpyörä* (2007)

### Singlet
* *Matkan varrelta* (2004)
* *Pirut* (2006)
* *Seuratkaa johtajaa* (2007)

## Aiheesta muualla
* Yhtyeen kotisivut 
*  
*
J. Eskil Hindersson

**[[Martin koulu (Turku)|Johan]] Eskil Hindersson** (12. kesäkuuta 1869 – 1941) oli suomalainen arkkitehti. Hän työskenteli 1890-luvun alussa rakennusmestarina Helsingissä. Sen jälkeen hän toimi arkkitehtina vuosisadan vaihteen Kuopiossa puurakennusten suunnittelijana vuoteen 1904 saakka. Hindersson oli myös Turun kaupunginarkkitehti, ja hänet mainitaan yhdeksi johtavaksi suomalaiseksi jugendkauden arkkitehdiksi.

## Töitä
### Rakennusmestari, Helsinki
*Uudenmaankatu 23, Helsinki, pohjaratkaisut, 1891 

### Arkkitehti, Kuopio
*Kuopion Ruotsalainen Yhteiskoulu, nykyinen Puistokoulu, 1895 
*Puinen asuinrakennus (muutettiin Kuopion Talouskouluksi 1925), Asemakatu, 1898 
*Honkalinna, nykyinen Kuopion Pursiseuran maja, (alun perin Gustaf Raninille), 1899 
*Peräniemen kasino, Kuopio, 1902 
*Kuopion kaupunginhotellin vanha osa, ”Renkku”, 1902 
*Kansallis-Osake-Pankin konttori, nykyinen Kuopion Taidemuseo, 1904 

### Arkkitehti, Turku
*Vähäväkisten talo
*Mustainveljesten portaat, 1907 
*Turun kauppaopiston talo, 1908
*Kerttulin koulu, 1912 
*Turun synagoga, 1912 
*Turun kaasukello, 1912 
*Turun keskuspaloasema, 1916
*Martin koulu 1927
*Petreliuksen lastenkoti, 1933

## Lähteet
* 
* 

### Viitteet

## Aiheesta muualla
Itäinen maakunta

**Itäinen maakunta** on usean maakunnan nimi:

*Itäinen maakunta, Etelä-Afrikka
*Itäinen maakunta, Kamerun
*Itäinen maakunta, Ruanda
*Itäinen maakunta, Kenia
*Itäinen maakunta, Sambia
*Itäinen maakunta, Sierra Leone
*Itäinen maakunta, Sri Lanka

Muita:
*Al-Šarqiyya, arabiankielinen vastine ()
Imed Ben Younes

**Imed Kacem Ben Younes** (, s. 16. kesäkuuta 1974) on tunisialainen entinen jalkapalloilija, pelipaikaltaan hyökkääjä.

Ben Younes pelasi uransa aikana muun muassa CS Sfaxienissa ja Espérancessa. Hän on edustanut Tunisiaa yksissä MM-kisoissa, vuonna 1998. Sitä ennen hän oli myös vuoden 1996 kesäolympialaisissa.

## Saavutukset
* Arabian Mestarien liiga: 2000
* Tunisian-mestaruus: 1997

## Aiheesta muualla
* Fifa.com  
* Weltfussball 
* Footballdatabase 
* Soccerbase
Arvi Laurila

**Arvi Laurila** on torppari Anton Laurilan toiseksi vanhin poika Väinö Linnan kirjassa Täällä Pohjantähden alla. Arvi kuvataan yksinkertaisena höhlänä, toisin kuin veljensä Uuno, joka syyllistyy kahteen tappoon. Suomen sisällissodassa Arvi liittyy punakaartiin ja kaatuu Ikaalisten rintamalla. Arvin ruumis jää viholliselle.

Tiedon Arvin kaatumisesta tuo Laurilaan räätäli Aadolf Halme, joka pitää juhlavaan esitelmätyyliinsä pienen puheen vainajan muistolle. Aliina ja Anttoo kuuntelevat Halmeen puhetta erittäin välinpitämättömästi ja ilmeisesti myös siitä mitään käsittämättä. Halmeen lopetettua Anttoo murahtaa entistä isäntäänsä Kalle Töyryä tarkoittaen, että "kyllä toi vitjamuna tänkin vielä maksaa".

## Lähteet
* 

### Viitteet
Uuno Laurila

**Uuno Laurila** on torppari Anton Laurilan poika Väinö Linnan kirjassa Täällä Pohjantähden alla.

Laurilan perheen vanhin poika Antti on mielipuoli ja suljettu vaivaistalon mielisairasosastolle. Uunon isoveli Arvi on henkisesti hieman yksinkertainen ja käytökseltään törkeä, kun taas Uunossa alkavat jo lapsuudessa näkyä merkit siitä, etteivät hänelle ajan mittaan tulisi sanat riittämään. Alettuaan humaltuneena riehua eräässä Pentinkulman työväenyhdistyksen juhlassa hänet poistetaan tilaisuudesta, ja kotimatkan varrella hän särkee käsiinsä osuneella vedenkantokorennolla kuistin ikkunat Töyryn kauppiaan talosta. Töyryn kauppa sijaitsee paikalla, josta Laurilan torppa on vuonna 1907 häädetty.

Ensimmäisen maailmansodan aikana myös Pentinkulmalla alkavat venäläisten viranomaisten määräyksestä linnoitustyöt, ja paikkakunnalle saapuu runsaasti vieraspaikkakuntalaista työväkeä. Riitauduttuaan Vänni-nimisen miehen kanssa Uuno tappaa tämän puukkotappelussa Ketunmäellä. Hän saa teosta viiden vuoden vankeustuomion ja istuu vankilassa, kunnes punakaarti vapauttaa hänet sisällissodan aikana ehdolla, että hän lähtisi rintamalle.

Vapauduttuaan vankilasta Uuno käy kotona mukanaan runsaasti rahaa, jonka hän väittää olevan vankilan päivärahoja. Vankeusaikanaan Uuno on selvästi vieraantunut perheestään ja kuuntelee melko välinpitämättömästi perheen puheita kylän tapahtumista. Myöskään tieto vanhemman veljen Arvin kaatumisesta Ikaalisten rintamalla ei herätä hänessä juuri minkäänlaisia tunteita. Uuno käy hakemassa kirkonkylästä pontikkaa, jota hän nauttii isänsä Anttoon kanssa, ja juopoteltuaan he käyvät nöyryyttämässä entistä isäntäväkeään Töyryjä. Laurilat pakottavat Kalle Töyryn tekemään viljakuorman toimitettavaksi punakaartin esikuntaan kirkonkylään, ja Uuno komentaa isännän huutamaan säkkikuorman päältä ylistystä vallankumoukselle. Tästä suunniltaan joutunut Töyry julistaa metsässä piileskeleville pojalleen Arvolle ja Yllön Uoleville Lauriloiden menettäneen elämisen oikeutensa ja kehottaa näitä huolehtimaan siitä, että koko Laurilan perhe hävitetään sukupuuttoon.

Viimeisenä iltana ennen punakaartilaisten lähtöä pitäjästä Uuno hakee isäntä Kalle Töyryn tämän kotoa ja ampuu tämän pimeällä metsätiellä sanoen, että "sinä et tätä lahtarien riemujuhlaa kattele". Teon jälkeen hän lähtee toisten punaisten mukana pakomatkalle kohti Lahtea, mutta jää kiinni matkan varrella Syrjäntaan taistelun yhteydessä. Töyryn pojat ja Yllön Uolevi noutavat Uunon sodan päätyttyä Hennalan vankileiriltä ja surmaavat hänet jossain kotimatkan varrella. Jälkeenpäin he ensin kertovat sitoneensa tämän puuhun ja ampuneensa siihen, mutta myöhemmin peruvat sanansa. Kun Uunon teloitus tulee sittemmin puheeksi pentinkulmalaisten keskuudessa, Töyryn Arvo muuttuu hiljaiseksi ja poistuu paikalta.

## Lähteet
* 

### Viitteet
Elma Laurila

**Elma Laurila** on torppari Anton Laurilan ainoa tytär Väinö Linnan kirjassa *[[Täällä Pohjantähden alla]]*. Elma kuvataan ronskina, mustakulmaisena tyttönä, joka ihastuu Koskelan Akuun, vaikka aluksi on ynseä tämän lähestymisyrityksiä kohtaan. Hän toimii Suomen sisällissodassa punakaartin keittiöllä. Hän pakenee Lahteen sodan lopussa, jossa joutuu vangiksi ja teloitetaan ampumalla kotoa, ilmeisesti Töyryiltä tulleen murhakäskyn perusteella.

## Lähteet
*
Aliina Laurila

**Aliina Maria Laurila** on torppari Anton Laurilan vaimo Väinö Linnan kirjasarjassa Täällä Pohjantähden alla.

Aliinan ja Anttoon avioliitto on aikoinaan ollut pakon sanelema, sillä perheen esikoispoika Antti syntyi Aliinan ollessa vasta rippikouluiässä. Tapaus oli herättänyt paikkakunnalla suurta huomiota Aliinan nuoruuden vuoksi. Jatkuva riitely hermostuneen Anttoon kanssa on tehnyt Aliinasta kireän ja tylyn ja vanhentanut hänet ennenaikaisesti. Paljolti tämän vuoksi perheen lapsista on tullut huonotapaisia ja vaikeasti käsiteltäviä. Perheen pojista Arvi on henkisesti hieman yksinkertainen ja puheiltaan törkeä, ja hänessä sanotaan olevan annos mielipuolta vanhinta veljeä Anttia. Uuno taas on käytökseltään väkivaltainen, ja kun hän puukottaa kuoliaaksi Vänni-nimisen miehen, murhamiehen maine heittää varjonsa koko Laurilan perheen ylle.

Kalle Töyry, jonka mailla Laurilan torppa sijaitsee, häätää Laurilan perheen talvella 1907, ja poliisi saapuu toimeenpanemaan häätöä. Tilanteesta suunniltaan joutunut Aliina pyllistää ensin Töyryn emännälle ja sitten jopa nimismiehelle. Kun syytekirjelmän laatija on hikisen urakan jälkeen saanut laadituksi Aliinan pyllistykselle lakitekstin mukaisen ja sivistyneiden ihmisten käytettäväksi sopivan kielellisen tulkinnan, Aliina tuomitaan oikeudessa 30 markan sakkoon.

Hän myös seisoo maantiellä ojentamassa Uuno Laurilalle rahaa, kun tätä viedään vankilaan Ketunmäen puukkotappelun jälkeen. Kun Anttoo Laurila on teloitettu Suomen sisällissodan jälkiselvittelyissä, myös Aliina vangitaan, hänet tuodaan valkoisten vankileiriin ja hänet ammutaan. Teloitettaessa Aliinalla on virsikirja rintaa vasten painettuna.

Aliinan, kuten myös tytär Elman, ampuminen oli Töyryn perheen yksityiskosto: he olivat jo Kalle Töyryn eläessä päättäneet hävittää Laurilat sukupuuttoon, ja isännän tappamisesta saatiin tekosyy. Ainoana perheestä jää vuoden 1918 tapahtumien jäljiltä eloon vajaamielinen esikoispoika Antti, joka on siirretty Laurilan torpan häädön yhteydessä hoidettavaksi vaivaistaloon ja esiintyy tarinassa viimeisen kerran talvisodan aikana.

Edvin Laineen ohjaamassa elokuvassa *[[Täällä Pohjantähden alla (vuoden 1968 elokuva)|Täällä Pohjantähden alla]]* Aliinaa esittää Eila Rinne. Timo Koivusalon ohjauksissa roolissa on Eija Vilpas.

## Lähteet
* 

### Viitteet
Gary Gordon

**Gary Ivan Gordon** (30. elokuuta 1960 – 3. lokakuuta 1993) oli yhdysvaltalainen Delta-erikoisryhmään kuulunut sotilas, joka sai surmansa Mogadishun taistelussa. Gordonille myönnettiin Medal of Honor-urhoollisuusmitali hänen kuolemansa jälkeen.

## Nuoruus
Gordon syntyi Lincolnissa, Mainessa vuonna 1960. Han valmistui Academy of Mattanawcookista 1978, minkä jälkeen hän liittyi armeijaan.

## Mogadishun taistelu

Gordon osallistui somalialaisen sotalordi Mohamed Farrah Aididin kaappaustehtävään Mogadishussa, Somaliassa 3. lokakuuta. Kun isku oli päättymäisillään, Cliff Wolcottin UH-60 Black Hawk ammuttiin alas kaupunkialueella. Putoamispaikalle lähti *Combat Search And Rescue Team* (CSAR) turvaamaan alueen. Vähän sen jälkeen ammuttiin alas toinenkin Black Hawk, jonka miehistöön kuului muun muassa lentäjä Michael Durant. Gordon ja Randy Shughart halusivat lähteä pelastamaan alasammuttuja alueen raivoisten somalialaisten käsistä. Vähän aikaa pelastamisoperaation alkamisen jälkeen Gordon haavoittui erittäin vakavasti, johon hän lopulta menehtyi. Randy Shughart vei kaatuneen Gordonin CAR-15-rynnäkkökiväärin rikkoutuneeseen tiilitaloon suojautuneelle Durantille. Shughart ei pärjännyt yksin somalialaiselle väkijoukolle, vaan hänkin kaatui ennen apujoukkojen tuloa. Tämän vuoksi somalialaiset saivat vangiksi Durantin. Hänet onnistuttiin vapauttamaan viikkoa myöhemmin.

## Katso myös
*Randy Shughart
Eteläinen maakunta (Sierra Leone)

**Eteläinen maakunta** on yksi Sierra Leonen maakunnista. Sen pinta-ala on 19&nbsp;694 km² ja asukasluku 1&nbsp;441&nbsp;308. Maakunnan hallinnollinen keskus on Bo, joka on Sierra Leonen toiseksi suurin kaupunki. Eteläinen maakunta kattaa koko valtion eteläosan, mukaan luettuna Atlantin rannikolla sijaitsevan Sherbron saaren ().

## Piirikunnat
Eteläinen maakunta on jaettu neljään piirikuntaan. Lisäksi sherbro-kansalla on jonkinlainen oma pieni alueensa. Maakunnan neljä piirikuntaa ovat: 
* Bon piirikunta, keskus Bo
* Bonthen piirikunta, keskus Mattru Jong (Matru)
* Moyamban piirikunta, keskus Moyamba
* Pujehunin piirikunta, keskus Pujehun

## Lähteet
Schwein

**Schwein** (saksaa, ) on musiikkiyhtye, johon kuuluu yhtyeiden KMFDM, PIG, ja Buck-Tick jäseniä. Jäsenet Raymond Watts ja Imai Hisashi, molemmat työskennelleet yhdessä Schaft-nimisessä yhtyeessä, työskentelivät Schweinissä yhdessä Atsushi Sakurain (Buck Tick) ja Sascha Konietzkon (KMFDM) kanssa.

Vuonna 2001 Schwein julkaisi albumin *Schweinstein*, jota seurasi uudelleen miksattu ep nimeltä *Son of Schweinstein*. Schwein esiintyi Japanissa kesällä 2001. Sascha Konietzko ei kuitenkaan ottanut osaa kiertueelle.

## Diskografia
* Schweinstein, 2001
* Son of Schweinstein, 2001, ep
Sha Sha

**Sha Sha** on amerikkalaisen Ben Kwellerin ensimmäinen sooloartistina julkaistu levy. Se ilmestyi vuoden 2002 marraskuussa ja sen pituus on 45 minuuttia 2 sekuntia.

## Kappaleet
#How It Should Be (Sha Sha)  – 1:49
#Wasted & Ready  – 3:51
#Family Tree  – 4:20
#Commerce, TX  – 3:52
#In Other Words  – 5:36
#Walk on Me  – 3:55
#Make It Up  – 4:50
#No Reason  – 3:51
#Lizzy  – 4:06
#Harriet's Got a Song  – 4:50
#Falling  – 4:04
Elias Kankaanpää

**Elias Kankaanpää** eli Elkku on kuvitteellinen Väinö Linnan Täällä Pohjantähden alla -kirjoissa esiintyvä punakaartilainen ja kyläjuoppo. Hänet kuvataan huumorintajuisena irvailijana, joka saa Pentinkulmalla rauhassa laulaa vallankumouslauluja, vaikka toiset punaiset ovat yhä vankiloissa. 

## Juoni
Kieltolain astuttua voimaan Elias myy pirtua vähittäin, tosin lähinnä niin vähän että saa itse olla käytännössä ilmaiseksi jatkuvassa humalassa. Kun kieltolaista äänestetään Elias tietenkin äänestää jatkamisen puolesta, tosin turhaan. 

Hän myös trokaa kaikenlaista tavaraa, ja onnistuu myös kolmannessa osassa miltei juomaan itsensä hengiltä. Jos rahat loppuvat niin ettei saa uutta varastoa, hän käy kerjäämässä vanhalta pirtuajan hankkijaltaan Lauri Kiviojalta rahat uuteen. Lauri murisee periaatteesta:

– koska tietää että se on pienin riesa, ja Elias katoaakin kylästä joksikin aikaa. 

Eliaksella on nuorempi sisar, Aino ja vanhempi veli Antero, jolle heidän isänsä Kustaa luovutti torppansa kun hän katsoi ettei Eliaksesta ollut talonpitäjäksi. Kustaa kuului punakaartin esikuntaan. Hän kuoli Tampereen vankileirillä. Kansalaissodassa Elias oli signalisti eli torvensoittaja. Hän on harvoja punaisia, jotka ovat vielä 1950-luvulle sijoittuvassa kolmannen osan lopussa hengissä.

## Lähteet
*
Clap Your Hands Say Yeah

**Clap Your Hands Say Yeah** on yhdysvaltalainen indierock-yhtye. Yhtyeen omakustannedebyytti *[[Clap Your Hands Say Yeah (albumi)|Clap Your Hands Say Yeah]]* ilmestyi vuonna 2005. Albumi sai erittäin hyvän arvion Pitchfork Medialta ja sai siltä "Parhaan uuden musiikin" suosituksen. Yhtyeen suosio kasvoi entisestään, kun David Bowie ja David Byrne nähtiin sen konserteissa.  

## Jäsenet
* Alec Ounsworth – kitara, laulu
* Robbie Guertin – kitara, koskettimet, taustalaulu
* Lee Sargent – kitara, koskettimet, taustalaulu
* Tyler Sargent – basso, taustalaulu
* Sean Greengalgh – rummut, lyömäsoittimet

## Diskografia
### Albumit
**Clap Your Hands Say Yeah* (2005)
**Some Loud Thunder* (2007)
**Live at Lollapalooza 2007: Clap Your Hands Say Yeah* (2007) saatavilla vain iTunesista
**Only Run* (2014)
**The Tourist* (2017)

### EP:t
**Fall 2006 Tour EP* (2006) mukana levyllä Architecture in Helsinki ja Takka Takka
**Little Moments EP* (2013)

### Singlet
**Is This Love?* (2005)
**In This Home on Ice* (2006)
**The Skin of My Yellow Country Teeth* (2006) rajoitettu vinyylijulkaisu, vain 1500 kopiota
**Satan Said Dance* (2007)
**Same Mistake* (2011)
**Maniac* (2011)
**Coming Down* (2014)

## Lähteet

## Aiheesta muualla

*Virallinen kotisivu 
*
*
Sascha Konietzko

**Sascha Konietzko** (synt. 21. kesäkuuta 1961 Hampuri, Länsi-Saksa), myös tunnettu nimillä **Sascha K** ja **Käpt'n K**, on industrial-yhtye KMFDM:n nokkamies, joka perusti kyseisen yhtyeen vuonna 1984. Konietzko on ainoa KMFDM:n jäsen, joka esiintyy jokaisella yhtyeen albumilla. Hän on lisäksi perustanut monia KMFDM:n sivuprojekteja, kuten Excessive Force (1990), MDFMK (1999) yhdessä Lucia Cifarellin ja Tim Skoldin kanssa, sekä Schwein (2000). Konietzko asui Yhdysvalloissa vuosina 1991-2007. Konietzko ja Cifarelli avioituivat vuonna 2005 ja muuttivat yhdessä Saksaan vuonna 2007.

Vuonna 2006 Konietzko ja Cifarelli aloittivat Dean Garcian kanssa projektin nimeltä KGC. KGC:n ensimmäinen albumi Dirty Bomb julkaistiin 14. joulukuuta 2006.

Konietzko kutsuu itseään leikkisästi industrial rockin isäksi.

## Aiheesta muualla
* KMFDM DØTKØM - KMFDM:n viralliset kotisivut
Zach Galligan

**Zachary "Zach" Wolfe Galligan** (s. 14. helmikuuta 1964) on yhdysvaltalainen näyttelijä. Hänet muistetaan varsinkin roolista kauhu- ja komediaelokuvassa *[[Gremlins – riiviöt]]* (1984).

Galligan syntyi New Yorkissa ja valmistui Columbian yliopistosta.

## Filmografia
* *[[Jacobo Timerman: Prisoner Without a Name, Cell Without a Number]]* (1983)
* *[[Riiviöt]]* (*Gremlins* (1984) Billy Peltzer
* *[[Nothing Lasts Forever]]* (1984)
* *[[Helpompi kuolla kuin elää]]* (*Surviving*, 1985)
* *[[Waxwork']]' (1988) Mark Loftmore
* *Mortal Passions'' (1989) Todd
* *[[Rising Storm]]* (1989) Artie Gage
* *[[Gremlins 2 – uusi pesue]]* (*Gremlins 2: The New Batch*, 1990) Billy Peltzer
* *[[Zandalee – Himottu]]* (*Zandalee*, 1991) Rog
* *[[Katse kuolemaan]]* (*Psychic*, 1992) Patrick Costello
* *[[Waxwork 2: Lost In Time]]* (*Waxwork II: Lost in Time*, 1992) Mark Loftmore
* *[[Taivaallinen keikka]]* (*Round Trip to Heaven*, 1992)
* ** (1993) Douglas
* *[[Caroline at Midnight]]* (1993)
* *[[Vuorten yli etelään]]* (*For Love and Glory*, 1993) Thomas Doyle
* *[[All Tied Up]]* (1994) Brian Hartley
* *[[Ice]]* (1994) Rick Corbit
* *[[Caroline at Midnight]]* (tai *Someone's Watching*, 1994) Jerry Hiatt
* *[[Cyborg III: The Creation]]* (*Cyborg 3 The Recycler*, 1995) Evans
* *[[Cupid (elokuva)|Cupid]]* (1997) Eric Rhodes
* *[[Prinssi Valiant]]* (*Prince Valiant*, 1998) Sir Kay
* *[[Vaarallinen karkuri]]* (*Storm Trooper*, 1999)
* *[[Arthur’s Quest]]* (1999) Pendragon
* *[[The First to Go]]* (1999) Adam Curtis
* *[[G-Men from Hell]]* (2000) Dalton
* *[[Raw Nerve]]* (2000) Ethan Lang
* *[[Gabriela]]* (2001) Pat
* *[[Momentum (elokuva)|Momentum]]* (2003) Hammond
* *[[Let Them Chirp Awhile]]* (2008) Hart Carlton
* *[[Hatchet III]]* (2013)
Lähde: 

## Lähteet

## Aiheesta muualla
*  
* 
*
Polly Holliday

**Polly Dean Holliday** (2. heinäkuuta 1937 – 9. syyskuuta 2025) oli yhdysvaltalainen näyttelijä. Hän esittti suorapuheista tarjoilijaa nimeltä Flo televisiosarjassa *[[Alice (yhdysvaltalainen televisiosarja)|Alice]]*, ja voitti roolistaan Golden Globe -palkinnot vuosina 1979 ja 1980. Lisäksi hän on esiintynyt muun muassa elokuvassa *[[Riiviöt]]* (1984) sekä teatterissa.

## Lähteet

## Aiheesta muualla
*  
*
Hugo Noth

**Hugo Noth** (s. 1943 Fribourg, Sveitsi) on saksalainen harmonikkataiteilija ja -pedagogi.

## Koulutus
Noth opiskeli harmonikansoittoa Trossingenissa vuodesta 1964 alkaen Fritz Doblerin johdolla. Tämän lisäksi hän opiskeli säveltämistä, soitinnusta ja harmoniaa Helmut Degenin ja Bernhard Rövenstrunckin johdolla.

## Ura
Noth on kansainvälisesti arvostettu harmonikkapedagogi, joka on opettanut Trossingenin musiikkikorkeakoulussa vuodesta 1972. Hän on antanut lukuisia konsertteja ja mestarikursseja Euroopassa, Etelä- ja Pohjois-Amerikassa, Kanadassa ja Venäjällä. Hän kuuluu myös Pariisia pääpaikkanaan pitävään Itinéraire-yhtyeeseen, joka on keskittynyt uuteen musiikkiin.

Nothin aloitteesta on sävelletty lukuisia harmonikalle ja kamarimusiikkikokoonpanoille suunnattuja teoksia ja hän on työskennellyt tiiviissä yhteistyössä monien nykysäveltäjien kanssa. Hän on ensiesittänyt yli 230 nykymusiikkiteosta.

## Lähteet
Biff McGuire

**William Biff McGuire** (25. lokakuuta 1926 – 9. maaliskuuta 2021) oli yhdysvaltalainen näyttelijä. Hän on esiintynyt muiden muassa elokuvissa *[[Serpico – kadun tiikeri]]* (1973) ja *Ihmissusi Washingtonissa* (1973).

New Havenissa, Connecticutissa syntynyt McGuire meni vuonna 1960 naimisiin näyttelijä Jeannie Carsonin kanssa. Hän on saanut uransa aikana kaksi Tony-ehdokkuutta. 

## Lähteet

## Aiheesta muualla
*
Kirsi Virtanen

**Kirsi Virtanen** tai **Niemi-Virtanen** (s. 8. elokuuta 1964 Kannus) on suomalainen toimittaja ja kokkolalaisen Suomen Elinkeinoalojen Tiedotuskeskus Oy:n tuottaja.

Virtanen on työskennellyt vapaana toimittajana. Hänen juttujaan ovat julkaisseet muun muassa Helsingin Sanomat, Ilta-Sanomat ja Suomen Kuvalehti. Virtanen toimi Yleisradion selostajana Eurovision laulukilpailussa vuosina 1993 ja 1994 sekä toimitti nimikko-ohjelmaansa Yle Radio 1 -kanavalla keskiviikkoisin 2007–2011. Ohjelma sai paljon huomiota kantaa ottavan tyylinsä vuoksi ja Skepsis-yhdistys myönsi Kirsi Virtaselle Sokrates-palkinnon rationaalisen ajattelun edistämisestä.

Virtanen on julkaissut kirjan *[[Lupa olla nainen]]* (2008). Kirja kertoo naisellisuudesta ja naisasialiikkeen eri muodoista. Hän oli Kokkolan Sosialidemokraattien johtokunnan jäsen 2012- 2014  ja kirjoittaa blogeja Uuteen Suomeen ja Uusi demari.fi-portaaliin.

## Lähteet

## Aiheesta muualla

* Kirsi Virtanen Puheenvuoro, Uusi Suomi
* Kirsi Virtanen  Blogit, Uusi demari.fi
Jeannie Carson

**Jeannie Carson** (23. toukokuuta 1928  – 1. elokuuta 2022 Los Angeles) oli brittiläinen näyttelijä ja koomikko. Hän meni vuonna 1960 naimisiin yhdysvaltalaisen näyttelijä Biff McGuiren kanssa.

Carson muistetaan varsinkin komediasarjasta *Hey, Jeannie!* ja teatterista. Hänellä oli myös elokuvarooleja, uran varhaisessa vaiheessa nimellä Jean Carson.

Carsonilla on tähti Hollywood Walk of Famella.

## Lähteet

## Aiheesta muualla
*
Henna Leppänen

**Henna Leppänen** on Väinö Linnan teoksessa Täällä Pohjantähden alla esiintyvä naishenkilö, Preeti Leppäsen vaimo, ja Aune ja Valenti Leppäsen äiti. Hän on hieman hömelö nainen, kartanon kanapiika, joka asuu Preetin kanssa murjussa. 

Hän kuolee kirjan kolmannessa osassa sisäelinsairauteen.

## Lähteet
*
Khaled Badra

**Khaled Badra** (, s. 8. huhtikuuta 1973 Kairouan, Tunisia) on tunisialainen entinen jalkapalloilija ja nykyinen valmentaja.

## Ura
Badra aloitti uransa kotikaupunkinsa JS Kairouanissa vuonna 1994, jossa yhden kauden jälkeen hän siirtyi Espéranceen. Pian Badra nousi joukkueensa vakiopuolustajaksi ja hyvien otteiden myötä häntä kutsuttiin Tunisian Marcel Desaillyksi muun muassa luotettavuuden ja kovan taklauksen myötä. Kaudella 1996/1997 Badra kuului maansa parhaimpiin puolustajiin ja hänet kutsuttiin vuoden 1996 kesäolympialaisiin. Badra pelasi Espérancessa aina kauteen 1999/2000 asti, jonka aikana hän ehti voittaa muun muassa kolme Tunisian liigamestaruutta ja kaksi Tunisian Cuppia.

Badra siirtyi kaudella 2000/2001 Turkkiin Denizlisporiin, jossa hän ei saavuttanut kotimaansa tavoin suurta menestystä. Badra kuitenkin kuului joukkueensa vakiopuolustajiin pelaten 26 ottelua. Seuraavaksi hän kokeili uraansa Italiassa, lainasopimuksella Genoan joukkueessa, jossa Badran peliaika jäi kohtuulliseksi pelaten yhteensä 16 ottelua sarjan 38 ottelusta. Maalinteossa hän onnistui kahdesti joukkueen sijoittuessa Serie B:ssä sijalle kaksitoista. Lyhyen Euroopan kiertueen päätteeksi Badra siirtyi Saudi-Arabiaan Al-Ahliin, jossa hän vietti yhden kauden. Kausi meni varsin hyvin Al-Ahlin sijoittuessa liigassa toiseksi ja Badran pelatessa 18 ottelua kauden 22 ottelusta. Hyvästä kaudesta huolimatta Badra siirtyi takaisin kotimaahansa Espéranceen vuonna 2003, jossa hän vietti kolme kautta voittaen kaksi liigamestaruutta vuosina 2004 ja 2006. Tämän jälkeen Badra siirtyi takaisin Al-Ahliin, jossa hän oli joukkueensa vakiopelaajia. Vuodet 2008-2009 Badra edusti kotimaansa seuraa Espérancea, jossa hän on myös lopetti uransa.

## Saavutukset
### Seurajoukkueissa
* Tunisian cup: 1997, 1999
* Tunisian mestaruus (6): 1998, 1999, 2000, 2004, 2006, 2009
* Afrikan Cup-voittajien cup: 1998
* Arabian Mestarien liiga: 2009

### Maajoukkueessa
* Afrikan–mestaruuskilpailut
** Mestaruus: 2004
** Hopeaa: 1996

### Henkilökohtaiset
* Afrikan-mestaruuskisojen tähdistöjoukkue: 2000, 2004

## Lähteet

## Aiheesta muualla
* National Football Teams 
* Weltfussball 
* Footballdatabase
Valdemar IV Atterdag

**Valdemar IV Atterdag** (n. 1320 – 24. lokakuuta 1375) oli Tanskan kuningas vuosina 1340–1375. 

## Suku
Hän oli Kristofer II:n ja prinsessa Eufemia Pommerilaisen nuorin poika. Hänellä oli kuusi sisarusta, joista vanhin, Margareta oli Ruotsin kuningatar Beatrix Baijerilaisen äiti. Valdemar vietti suurimman ajan nuoruudestaan maanpaossa keisari Ludvig IV:n hovissa.

## Kuningas
Vuonna 1338 hän lähti keisari Ludvig IV:n hovista ja aloitti keisarin ja tämän pojan, Brandenburgin markkreivi Ludvig V:n avulla diplomaattisen hyökkäyksen riistääkseen Tanskan suvereniteetin Holsteinin kreivi Gerhardilta ja Johannes Mildiltä. Gerhardin III:n salamurhan jälkeen huhtikuussa 1340 Valdemar pääsi sopimukseen Johanneksen kanssa ja hänet julistettiin Tanskan kuninkaaksi.

Valdemar pyrki saattamaan koko Tanskan lujan valtansa alle. Avioliiton kautta Schleswig herttua Valdemarin sisaren Helvigin kanssa Valdemar Atterdag sai haltuunsa Pohjois-Jyllannin. Korottamalla veroja ja myymällä Viron Saksalaiselle ritarikunnalle vuonna 1346 hän sai vuoteen 1349 mennessä hallintaansa Sjællandin sekä laajat Fynin ja Jyllannin alueet sekä valloitti Tanskan aiemmin menettämät Skånen, Hallandin, Öölannin ja Gotlannin. Lisänimi Atterdag tarkoittaa kirjaimellisesti "jälleen päivä" eli idiomaattisemmin jokseenkin 'Päivänpaluu' ja viittaa järjestyksen palautumiseen maassa interregnumin jälkeen.

Myös vuonna 1349 hän puuttui Pohjois-Saksan politiikkaan vastustamalla Saksan kuningas, keisari Kaarle IV:n yritystä syrjäyttää Valdemarin liittolainen Ludvig V Brandenburgilainen ja ottaa Rügen ja Rostock pois Tanskan hallinnasta. Vapautettuaan Ludvigin maat Berliiniin asti Valdemar sovitteli Kaarle IV:n ja Ludvigin välit vuonna 1350 ja vahvisti Tanskan suvereniteetin Rügenissä ja Rostockissa.

Valdemar Atterdag kuoli noin 55-vuotiaana lokakuussa 1375 Gurren linnassa Helsingörin pohjoispuolella Själlannissa. Hänet haudattiin ensin Vordingborgin linnan kirkkoon, mutta vuonna 1377 kuningatar Margareeta siirsi hänen jäännöksensä Sorøn luostarikirkkoon.

## Avioliitto ja jälkeläiset
Valdemar avioitui vuonna 1340 prinsessa Helvig von Schleswigin (k. 1374) kanssa, joka oli Jyllannin herttua Erik II Valdemarsen von Slesvigin ja Adelheid von Holsteinin tytär. He elivät yhdessä ensimmäiset kymmenen vuotta ja erosivat, jonka jälkeen Helvig eli vuodesta 1355 lähtien maallikkosisarena Esrumin luostarissa. 

Heille syntyi neljä lasta: 

* Kristoffer (1341/1344–1363), Tanskan kruununprinssi, Lållandin ja Hallannin herttua, kuoli naimattomana ja ilman jälkeläisiä, mahdollisesti Helsingörin meritaistelussa saamiinsa vammoihin 
* Margarete (1345–1350), kihlattiin Mecklenburgin herttua Henrik Bödelnin (1337/1338–1383) kanssa, kuoli 5-vuotiaana
* Ingeborg (1347–1370), avioitui Mecklenburgin herttua Henrik Bödelnin (1337/1338–1383) kanssa
* Margrete (1353–1412), naitettiin 7-vuotiaana Norjan kuningas Haakonille. Tanskan, Norjan ja Ruotsin hallitsevan kuningatar Margareeta I:n saavutuksia oli muun muassa Kalmarin unioni.

## Lähteet
John Bush

**John Bush** (s. 24. elokuuta 1963 Los Angeles, Yhdysvallat) on yhdysvaltalainen laulaja. Hän on tullut tunneksi Armored Saintin (1982–1992, 1999-) ja Anthraxin (1992–2005) laulajana. 1980-luvun alkupuolella häntä pyydettiin myös Metallican laulajaksi, josta hän kieltäytyi. Hänellä on kaksi lasta, tytär Jezebelle ja poika Giuseppe.

## Diskografia
**Armored Saint**
*
*
*
*
*
*
*

**Anthrax**
*
*
*
*
*

## Lähteet